CELEX: 62021TN0450
Language: mt
Date: 2021-07-30 00:00:00
Title: Kawża T-450/21: Rikors ippreżentat fit-30 ta’ Lulju 2021 – Spanja vs Il-Kummissjoni

4.10.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 401/14
            
         
      Rikors ippreżentat fit-30 ta’ Lulju 2021 – Spanja vs Il-Kummissjoni
      (Kawża T-450/21)
      (2021/C 401/16)
      Lingwa tal-kawża: l-Ispanjol
      
         Partijiet
      
      
         Rikorrent: Ir-Renju ta’ Spanja (rappreżentanti: S. Jiménez García u J. Rodríguez de la Rúa Puig, aġenti)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-Deċiżjoni ta’ Implimentazzjoni tal-Kummissjoni (UE) 2021/988 tas-16 ta’ Ġunju 2021 li teskludi mill-finanzjament tal-Unjoni Ewropea ċertu nefqa mġarrba mill-Istati Membri fil-kuntest tal-Fond Agrikolu Ewropew ta’ Garanzija (FAEG) u tal-Fond Agrikolu Ewropew għall-Iżvilupp Rurali (FAEŻR) (1) fir-rigward ta’ ċerti spejjeż magħmula mir-Renju ta’ Spanja;
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv ibbażat fuq in-nuqqas ta’ osservanza tal-kontrolli tal-eżattezza tal-kalkolu tal-għajnuna, inkluża l-applikazzjoni tas-sanzjonijiet amministrattivi (kontroll fundamentali), l-interpetazzjoni mill-Kummissjoni tal-Artikolu 31(3) tar-Regolament ta’ Delega Nru 640/2014 (2), moqri flimkien mal-Artikolu 53(4) tar-Regolament ta’ Delega Nru 639/2014 (3), hija kuntrarja għall-prinċipju ta’ proporzjonalità.
                  Dan il-motiv huwa magħmul minn erba’ sub-motivi (A sa D):
                  
                              —
                           
                           
                              A: impożizzjoni mhux ġustifikata ta’ sanzjonijiet amministrattivi għal nuqqas ta’ osservanza tar-rekwiżiti ta’ identifikazzjoni u ta’ reġistrazzjoni tal-annimali qabel id-data stabbilita minn Stat Membru, b’konformità mal-Artikolu 31(3) tar-Regolament ta’ Delega Nru 640/2014, moqri flimkien mal-Artikolu 53(4) tar-Regolament ta’ Delega Nru 639/2014.
                           
                        
                              —
                           
                           
                              B sa D: impożizzjoni mhux ġustifikata ta’ sanzjonijiet amministrattivi tal-Artikolu 31(3) tar-Regolament ta’ Delega Nru 640/2014 għall-annimali li fir-rigward tagħhom kien ġie kkonstatat minn qabel nuqqas ta’ konformità tal-identifikazzjoni u tar-reġistrazzjoni matul il-kontrolli amministrattivi għall-fajls kollha ta’ talba għal għajnuna minn Stat Membru li, bħar-Renju ta’ Spanja, japplika, b’konformità mal-Artikolu 21(4) tar-Regolament ta’ Implimentazzjoni Nru 809/2014 (4), sistema mingħajr talba, li, minn natura tagħha, teskludi kwalunkwe riskju għall-FAEGG.
                           
                        
            
                  2.
               
               
                  It-tieni motiv ibbażat fuq it-twettiq korrett ta’ statistiċi ta’ kontrolli fuq il-post ta’ kwalità suffiċjenti (kontroll fundamentali), inkluż id-daqs tal-kampjun każwali u l-effettività tal-analiżi tar-riskji b’konformità mal-Artikolu 34 tar-Regolament ta’ Implimentazzjoni Nru 809/2014.
               
            
         (1)  ĠU 2021, L 218, p. 9.
      
      
         (2)  Regolament ta’ Delega tal-Kummissjoni (UE) Nru 640/2014 tal-11 ta’ Marzu 2014 li jissupplimenta r-Regolament (UE) Nru 1306/2013 tal-Parlament Ewropew u tal-Kunsill fir-rigward tas-sistema integrata ta’ amministrazzjoni u kontroll u l-kundizzjonijiet għar-rifjut jew l-irtirar ta’ pagamenti u penali amministrattivi applikabbli għall-pagamenti diretti, l-appoġġ għall-iżvilupp rurali u l-kundizzjonalità (ĠU 2014, L 181, p. 48).
      
         (3)  Regolament ta’ Delega tal-Kummissjoni (UE) Nru 639/2014 tal-11 ta’ Marzu 2014 li jissupplimenta r-Regolament (UE) Nru 1307/2013 tal-Parlament Ewropew u tal-Kunsill li jistabbilixxi regoli għal pagamenti diretti lil bdiewa skont skemi ta’ appoġġ fi ħdan il-qafas tal-politika agrikola komuni u li jemenda l-Anness X ta’ dak ir-Regolament (ĠU 2014, L 181, p. 1).
      
         (4)  Regolament ta’ Implimentazzjoni tal-Kummissjoni (UE) Nru 809/2014 tas-17 ta’ Lulju 2014 li jistabbilixxi r-regoli għall-applikazzjoni tar-Regolament (UE) Nru 1306/2013 tal-Parlament Ewropew u tal-Kunsill fir-rigward tas-sistema integrata ta’ amministrazzjoni u kontroll, tal-miżuri tal-iżvilupp rurali u tal-kundizzjonalità (ĠU 2014, L 227, p. 69).